CELEX: 62010TJ0286
Language: sl
Date: 2012-10-17 00:00:00
Title: Sodba Splošnega sodišča (sedmi senat) z dne 17. oktobra 2012.#Fondation de l'Institut de recherche IDIAP proti Evropska komisija.#Arbitražna klavzula – Šesti okvirni program na področju raziskav, tehnološkega razvoja in predstavitvenih dejavnosti – Pogodbe v zvezi s projekti Amida, Bacs in Dirac – Upravičeni stroški – Obrazec za dodatne stroške – Plača raziskovalcev, ki imajo sklenjeno pogodbo o zaposlitvi za nedoločen čas – Neobstoj lastnih sredstev pogodbene stranke.#Zadeva T‑286/10.

Sodba Splošnega sodišča (sedmi senat) z dne 17. oktobra 2012 – Fondatio IDIAP proti Komisiji
      (Zadeva T-286/10)
      „Arbitražna klavzula – Šesti okvirni program na področju raziskav, tehnološkega razvoja in predstavitvenih dejavnosti – Pogodbe v zvezi s projekti Amida, Bacs in Dirac – Upravičeni stroški – Obrazec za dodatne stroške – Plača raziskovalcev, ki imajo sklenjeno pogodbo o zaposlitvi za nedoločen čas – Neobstoj lastnih sredstev pogodbene stranke“
      1.                     Sodni postopek – Vložitev tožbe pri Splošnem sodišču na podlagi arbitražne klavzule – Pogodbe, sklenjene v okviru programa
            na področju raziskav, tehnološkega razvoja in predstavitvenih dejavnosti – Plače raziskovalcev, ki imajo sklenjeno pogodbo
            o zaposlitvi za nedoločen čas – Dodatni stroški – Potrditev upravičenosti teh stroškov s strani revizorja, ki ga imenuje sopogodbenik –
            Revizija, ki jo vodi Komisija in ki potrjuje neupravičenost teh stroškov – Dopustnost – Tožba, s katero se glede istih stroškov
            zahteva ugotovitev upravičenosti in ugotovitev neobstoja zahteve za povračilo – Neutemeljen predlog (člen 272 PDEU; Uredba
            (ES) št. 2321/2002 Evropskega parlamenta in Sveta, člena 12(2), prvi pododstavek, in 14(2); Listina Evropske unije o temeljnih
            pravicah, člen 47) (Glej točke od 61 do 84 in od 88 do 96.)
      2.                     Sodni postopek – Vloga, s katero se postopek začne – Formalne zahteve – Povzetek navedenih tožbenih razlogov – Abstraktna
            navedba – Nedopustnost (Statut Sodišča, člen 21, prvi odstavek; Poslovnik Splošnega sodišča, člen 44(1)(c)) (Glej točko 106.)
      3.                     Ničnostna tožba – Pristojnost sodišča Unije – Predlog za izdajo odredbe, naslovljene na institucijo – Nedopustnost (člen 263
            PDEU) (Glej točko 111.)
      4.                     Ničnostna tožba – Tožba, ki se dejansko nanaša na pogodbeni spor – Nepristojnost sodišča Unije – Nedopustnost (člen 263 PDEU)
            (Glej točki 113 in 114.)
      Predmet
      
         
               Predlog, vložen na podlagi člena 272 PDEU, Splošnemu sodišču, naj razsodi, da so nekateri stroški, ki jih je priglasila tožeča
                  stranka v okviru izvršitve pogodb št. 33812 v zvezi s projektom Amida, št. 27140 v zvezi s projektom Bacs in št. 27787 v zvezi
                  s projektom Dirac, sklenjenih z Evropsko komisijo v okviru Šestega okvirnega programa na področju raziskav, tehnološkega razvoja
                  in predstavitvenih dejavnosti, ki prispeva k oblikovanju Evropskega raziskovalnega prostora in k inovacijam (2002–2006), ustanovljenega
                  s Sklepom št. 1513/2002/ES Evropskega parlamenta in Sveta z dne 27. junija 2002 (UL, posebna izdaja v slovenščini, poglavje 13,
                  zvezek 29, str. 576), upravičeni do plačila in da zato tožeči stranki ni treba vrniti 98.042,45 EUR na podlagi pogodbe v zvezi
                  s projektom Dirac in 251.505,76 EUR na podlagi pogodbe v zvezi s projektom Amida, ter podredno predlog, vložen na podlagi
                  člena 263 PDEU, za razglasitev ničnosti odločbe Komisije, s katero je ta potrdila poročilo revizorja, s katerim so bili sporni
                  stroški opredeljeni kot neupravičeni, in naložitev Komisiji, da naroči revizijo projektov, ki naj jo opravi družba, ki ni
                  tista, ki je opravila prvotno revizijo.
               
            Izrek
      
         
                  1.
               
               
                  
               
               
                  	Tožba se zavrže.
               
            
         
                  2.
               
               
                  
               
               
                  	Fondation de l’Institut de recherche IDIAP se poleg lastnih stroškov naloži plačilo stroškov, ki jih je priglasila Evropska
                     komisija, vključno s stroški postopka za izdajo začasne odredbe.